Държавен вестник, бр. 38, 2016 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  38
5.4 – Покриване на случаи на отговорност, 
надхвърлящи прага от 2 %, от Люксембург 
В края на програмния период и Договора за 
безвъзмездна помощ след приключването на 
всички възможни контролни дейности и одити 
Великото Херцогство Люксембург трябва да 
мобилизира цялото финансиране, необходимо 
за покриването на случаи на отговорност за 
недопустими разходи, надхвърлящи 2 % от 
бюджета на Механизма за отговорност. Този 
ангажимент е свързан с отговорностите на 
Великото Херцогство Люксембург, като дър­
жавата на седалище на ЕГТС ЕСПОН. 
5.5 – Закриване на Механизма за отговор­
ност: обратно превеждане на оставащия бюджет 
В края на програмния период и след като 
Единствената операция, обхваната от Дого­
вора за безвъзмездна помощ, е приключила и 
е преминала успешно през всички възможни 
проверки, контролни дейности и одити и е 
бил издаден доклад за приключване съгласно 
раздел 6.5, цялото неизползвано финансиране 
от Механизма за отговорност ще се преве­
де обратно на държавите-членки от ЕС и 
държавите-партньори, пропорционално на 
съответния им предишен принос.
5.6 – Такси и лихви
Не се начисляват такси за администриране, 
управление и използване на Механизма за 
отговорност, както и за поддръжка на Фон­
да. Механизмът за отговорност също така не 
начислява лихви. 
5.7 – Роля на държавите-партньори в Ме­
ханизма за отговорност 
Финансирането, предоставено от партнира­
щите държави, като принос към Програма за 
сътрудничество ЕСПОН 2020, не се използва 
за съфинансиране на средствата от ЕФРР. 
Следователно недопустимите разходи по сми­
съла на Регламента за ЕФРР не трябва да се 
изискват за възстановяване и се третират по 
същия начин като националното съфинан­
сиране, част от Договора за безвъзмездна 
помощ от страните-членки, както е посочено 
в раздели 3.1 и 5.3. 
РАЗДЕЛ 6: РОЛИ И ОТГОВОРНОСТИ 
ВЪВ ВРЪЗКА С ФУНКЦИОНИРАНЕТО НА 
МЕХАНИЗМА ЗА ОТГОВОРНОСТ 
6.1 – Стройно администриране и съвмес­
тен контрол
С цел осигуряване на стройна организация на 
Механизма за отговорност и съвместен контрол 
от държавите-членки и партниращите държави 
организационната структура на Механизма за 
отговорност тясно „отразява“ някои от мерки­
те, създадени за Програма за сътрудничество 
ЕСПОН 2020 и за ЕГТС ЕСПОН.
6.2 – Органи, отговарящи за Механизма 
за отговорност
„Управителният комитет на Механизма за 
отговорност“ отговаря за надзора над Механиз­
ма за отговорност. Управителният комитет на 
Механизма за отговорност се състои от чле­
нове на Комитета за наблюдение на ЕСПОН.  
Управителният комитет на Механизма за 
отговорност действа независимо от ролята 
и функциите на Комитета за наблюдение на 
ЕСПОН. Ролята на Управителния комитет 
на Механизма за отговорност е да наблюдава 
условията на всеки случай на възстановяване 
на средства на ЕГТС ЕСПОН. 
Управителният комитет на Механизма за 
отговорност заседава най-малко веднъж на 
календарна година успоредно с Комитета 
за наблюдение на ЕСПОН. За вземане на 
решения се изисква присъствен кворум на 
две трети от членовете. Комитетът работи 
също така посредством писмени процедури 
и мълчаливо съгласие. Комитетът се стреми 
да взема решения с консенсус. В случай че не 
може да бъде постигнат консенсус на заседание 
или посредством писмена процедура в срок 
от четири седмици, се прилага мнозинство 
от две трети. 
Органът, който административно отговаря 
за Механизма за отговорност, е Управлява­
щият орган на Програма за сътрудничество  
ЕСПОН 2020 (т.е. Министерството на ус­
тойчивото развитие и инфраструктурата на 
Великото Херцогство Люксембург, отдел 
„Пространствено планиране и развитие“, ди­
рекция „Европейски въпроси“). Управляващи­
ят орган отговаря за ежедневното управление 
на Механизма за отговорност в съответствие 
с раздел 6.3. 
Институцията, в която физически се на­
мира свързаният с Механизма за отговорност 
Фонд, е Държавният трезор на Люксембург 
(Trésorerie de l’Etat du Luxembourg). Трезорът 
получава вноските и извършва плащания въз 
основа на искания, получени по описаната в 
раздел 6.3 процедура. 
6.3 – Функциониране на Механизма за 
отговорност 
Като част от Договора за безвъзмездна по­
мощ по Програма за сътрудничество ЕСПОН 
2020 Управляващият орган на Програма за 
сътрудничество ЕСПОН 2020 включва член 
„Отговорност и Споразумение за възстановя­
ване на средства“ с ЕГТС ЕСПОН, в който 
са определени условията за Случаи на отго­
ворност и процедурите за възстановяване на 
средства, така както са дефинирани в раздел 4. 
В случай на възникване на недопустими 
разходи по смисъла на раздел 3.1 искане за 
възстановяване от Механизма за отговорност 
се изпраща от ЕГТС ЕСПОН до Управлява­
щия орган. 
Управляващият орган на Програма за съ­
трудничество ЕСПОН 2020 трябва да провери 
верността на искането и да уведоми Управи­
телния комитет на Механизма за отговорност 
в срок от четири седмици.